Rossiyada ilk bor bir sutkada koronavirus yuqtirish bilan bog‘liq 41 mingdan ortiq holat qayd etildi

Rossiyada oxirgi sutkada koronavirus yuqtirish bilan bog‘liq 41 mingdan ortiq holat qayd etildi.  Bu pandemiya boshlanganidan buyon rekord ko‘rsatkich hisoblanadi.
Mamlakat bo‘yicha infeksiya yuqtirganlar soni 8 mln 755 ming nafardan oshdi. 
Bir kun avval 40 ming 735ta holat qayd etilgandi.
Eng ko‘p holatlar Moskva (6880 holat), Sankt-Peterburg (3138 holat) va Moskva oblastida (3085 holat) aniqlandi.
Sutka davomida koronavirus oqibatida 1188 kishi vafot etdi. Pandemiya boshlanganidan buyon vafot etganlar soni 245 635 nafarga yetdi.